  Туспуктэм: vk.com (Министерство национальной политики Удмуртии) Майя Бывальцева Удмурт кыллэн нуналэз азьын элькунысь йӧскалык политикая министерство удмурт кылэз гажась, яратӥсь но дунъясь адямиосты флешмобе пыриськыны ӧте. Со сярысь удысэтлэн «ВКонтакте» мерлыко вотэсысь бамаз итвортӥзы. Ужадэ пыриськон понна «ВКонтакте» мерлыко вотэсысь баме «удмурт кыл» гожтэмен туспуктэм поттоно. Радъясьёс ивортэмъя, гожтэмез пӧртэм амалэн лэсьтыны луэ, валтӥсез – тунсыко но аспӧртэмлыко возьматыны. Озьы ик удмурт кылын пичи текст гожтоно: асэныды тодматоно но верано, мар со удмурт кыл тӥ понна. Одно ик #удмурт_кыл хештег пуктоно. Флешмоб 27-тӥ шуркынмонозь мыноз. « Ойдолэ ивортодэт лентамес, милям хештегез басьтыса, тунсыко туспуктэмъёсын чебертом! » Удмуртиысь йӧскалык политикая министерство Тодэ вайытом. Удмурт кыллэсь нуналзэ нырысьсэ 2018-тӥ арын 27-тӥ шуркынмонэ пусйизы, нош 2020-тӥ арын та нуналэз элькунысь нимлыко праздникъёс пӧлы пыртӥзы. Тегъёс: удмурткыл Удмурткыллэннуналэз йӧскалыкполитикаяминистерство Удмуртия  